റിപ്പോര്ട്ട് നല്കാന് ലേബര് കമ്മീഷണര്ക്കു നിര്ദേശം കോഴിക്കോട്: കോഴിക്കോട് തൊണ്ടയാട് ജംഗ്ഷനില് നിര്മാണത്തിലുള്ള കെട്ടിടത്തിന്റെ സ്ലാബ് തകര്ന്നു വീണ് തൊഴിലാളികള് മരിച്ച സംഭവത്തില് അന്വേഷണം പ്രഖ്യാപിച്ച് തൊഴില് വകുപ്പ്. അപകടത്തെക്കുറിച്ച് അന്വേഷണം നടത്തി റിപ്പോര്ട്ട് നല്കാന് ലേബര് കമ്മീഷണറോട് തൊഴില് മന്ത്രി വി.ശിവന്കുട്ടി നിര്ദേശിച്ചു. കെട്ടിട നിര്മാണവുമായി ബന്ധപ്പെട്ടു സുരക്ഷാ മാനദണ്ഡങ്ങള് പൂര്ണമായി പാലിച്ചിരുന്നോ എന്ന് പ്രത്യേകം അന്വേഷിക്കാനും നിര്ദേശം നല്കിയിട്ടുണ്ട്. അതേസമയം നിര്മാണ പ്രവര്ത്തനങ്ങള്ക്കിടയിലുണ്ടായ അശ്രദ്ധയാണ് കെട്ടിട അപകടത്തിന് കാരണമായതെന്നാണ് പ്രാഥമിക വിലയിരുത്തല്. സംഭവത്തില് 304 എ, 308 വകുപ്പുകള് ചുമത്തി പോലീസ് എഫ്ഐആര് രജിസ്റ്റര് ചെയ്തിട്ടുണ്ട്.കെട്ടിട ഉടമയേയും നിര്മാണ കമ്ബനി അധികൃതരെയും കേസില് പ്രതി ചേര്ത്തിട്ടുണ്ട്. നിലവില് അഞ്ചുപേരെ പ്രതി ചേര്ത്താണ് കേസെടുത്തിരിക്കുന്നത്. ഞായറാഴ്ച രാവിലെയുണ്ടായ അപകടത്തില് കെട്ടിട നിര്മാണ തൊഴിലാളികളും തമിഴ്നാട് സ്വദേശികളുമായ മേലേപ്പാളയം തൈക്കസ്ട്രീറ്റില് സലീം ഖാന്26 പുതുക്കോട്ടെ സ്വദേശി ജി. കാര്ത്തിക് 23 എന്നിവരാണ് മരിച്ചത്. മെഡിക്കല് കോളജ് പോലീസാണ് കേസ് അന്വേഷിക്കുന്നത്.